text: [{"text_idx": "#000002", "text": "I\u0301 kv\u00f8ld kl. 18 sp\u00e6la TB og Fleyr sera avgerandi dyst um r\u00e6ttin at m\u00f8ta SI\u0301 i\u0301 finalunum um f\u00f8royameistaraheiti\u00f0 i\u0301 flogbo\u0301lti i\u0301 F\u00f8roya Tele-deildini hja\u0301 kvinnum."}, {"text_idx": "#000004", "text": "I\u0301 kv\u00f8ld kl. 18 sp\u00e6la TB og Fleyr sera avgerandi dyst um r\u00e6ttin at m\u00f8ta SI\u0301 i\u0301 finalunum um f\u00f8royameistaraheiti\u00f0 i\u0301 flogbo\u0301lti i\u0301 F\u00f8roya Tele-deildini hja\u0301 kvinnum. Vinnur Fleyr try\u0301 stig, so ma\u0301 finaludreymurin hja\u0301 TB metast at vera mest sum brostin, men vinnur TB s\u00e6r hinvegin try\u0301 stig, so ver\u00f0ur aftur ein li\u0301ka avgerandi dystur teirra millum longu sunnudagin, ta\u0301 li\u00f0ini m\u00f8tast aftur i\u0301 Havn."}, {"text_idx": "#000005", "text": "St\u00f8\u00f0an fyri dystin er tann, at Fleyr er a\u0301 \u00f8\u00f0rum pla\u0301ssi vi\u00f0 31 stigum, sjey stig frammanfyri TB, sum to\u0301 hevur sp\u00e6lt tveir dystir f\u00e6rri."}, {"text_idx": "#000007", "text": "TB hevur higartil fingi\u00f0 fult stigatal i\u0301mo\u0301ti \u00f8llum teimum ni\u00f0astu fy\u0301ra, men einki stig fingi\u00f0 i\u0301mo\u0301ti teimum tveimum ovastu, SI\u0301 og Fleyr. Men av ti\u0301 at Fleyr hevur mist fleiri stig i\u0301mo\u0301ti teimum ni\u00f0aru li\u00f0unum, hevur TB framvegis m\u00f8guleikan at taka finalupla\u0301ssi\u00f0 fra\u0301 Fleyr."}, {"text_idx": "#000008", "text": "Um restin av kappingini ha\u0301ttar seg, sum hon hevur gj\u00f8rt higartil, og TB heldur fram at vinna fult stigatal i\u0301mo\u0301ti teimum ni\u00f0astu fy\u0301ra, men einki f\u00e6r i\u0301mo\u0301ti SI\u0301, so kemur TB upp a\u0301 36 stig \u2013 og ta\u0301 eru hesir ba\u0301\u00f0ir dystirnir i\u0301mo\u0301ti Fleyr ikki i\u0301rokna\u00f0ir. F\u00e6r Fleyr somulei\u00f0is fulla u\u0301rt\u00f8ku i\u0301 si\u0301num dystum i\u0301mo\u0301ti teimun fy\u0301ra ni\u00f0astu \u2013 og einki stig i\u0301moti SI\u0301 \u2013 so kemur Fleyr upp a\u0301 37 stig, eitt meira enn TB. Men ta\u0301 eru teir tveir dystirnir i\u0301mo\u0301ti TB nu\u0301 um vikuskifti\u00f0 ikki rokna\u00f0ir vi\u00f0. Ti\u0301 eru hesir dystirnir at rokna sum lagnudystir fyri TB og Fleyr."}]